Source: http://finkop.sk/
Timestamp: 2018-08-19 00:14:15+00:00
Document Index: 8138812

Matched Legal Cases: ['§13', '§76', '§83', '§87', '§96', '§113', '§121', '§122']

FINKOP.SK - FINKOP.SK
vítame Vás na stránkach účtovno-poradenskej spoločnosti FINKOP spol. s r.o. so sídlom v Bratislave.
Požiadať o odklad daňového priznania v roku 2013 už nie je možné. Posledný termín na podanie daňového priznania za rok 2012 je 02.04.2013
Odvody do zdravotnej poisťovne z vyplatených podielov na zisku od 01.01.2013
Sadzba poistného sa v tomto prípade zvyšuje z pôvodných 10% na 14% s účinnosťou od 01.01.2013. S porovnaní s minulým rokom sa minimálny vymeriavací základ ruší a stanovuje sa maximálny vymeriavací zaklad 94 320 Eur. Pozor zavádza sa aj platenie preddavkov na poistné z dividend, ktoré je splatné do 8 dňa nasledujúceho kalendárneho mesiaca, v ktorom boli dividendy vyplatené. Platiteľ dividendy je povinný informovať o vyplatení zdravotnú poisťovňu.
Dividendy za rok 2011, ktoré boli vyplatené v roku 2012 sa uvádzajú v ročnom zúčtovaní zdravotného poistenia za rok, v ktorom boli vyplatené.
Sadzba dane z príjmov právnických osôb od 01.01.2013 sa zvyšuje z 19% na 23%
Sadzba dane z príjmov fyzických osôb od 01.01.2013 a nezdaniteľná časť na daňovníka
Od januára 2013 je sadzba dane pre fyzické osoby:
19% zo základu dane, ktorý nepresiahne sumu 34 401,74 Eur/mesačne do výšky 2 866,81 Eur zdaniteľnej mzdy
25% zo základu dane, ktorý presiahne čiastku 34 401,74 Eur/mesačne nad výšku 2 866,81 Eur zdaniteľnej mzdy
Nezdaniteľná časť na daňovníka predstavuje sumu 311,32 Eur mesačne/ 3 735,94 Eur ročne.
V zákoníku práce dochádza od nového roku k zásadnej zmene v definícii závislej práce. Podľa nového zákonníka práce závislá práca nemôže byť vykonávaná v zmluvnom občianskoprávnom vzťahu alebo v zmluvnom obchodnoprávnom vzťahu, ale len vo vzťahu nadriadenosti zamestnávateľa a podriadenosti zamestnanca a to osobne zamestnancom pre zamestnávateľa, v jeho mene, v pracovnom čase určenom zamestnávateľom za mzdu alebo odmenu. Prvý krát ukladá zákonník práce zákaz zamestnávateľovi bez vážnych dôvodov narúšať súkromie zamestnancov na pracovisku a v spoločných priestoroch. Pod narúšaním súkromia zamestnanca sa rozumie: monitorovanie zamestnancov, sledovanie odoslanej pošty a prijatej pošty, odpočúvanie hovorov bez upozornenia zamestnanca pred vznikom tejto skutočnosti (§13).Od nového roku máme zmenu aj v pracovný pomer na dobu určitú, ktorý je možné dohodnúť maximálne na dobu 2 rokov, taktiež je ho možné predĺžiť najviac 2 krát v období 2 rokov.Zákonník práce ďalej uvádza zmeny v odstupnom a odchodnom (§76), výkon zárobkovej činnosti popri zamestnaní (§83), konto pracovného času (§87a), náhrada za stratu času (§96b), čerpanie dovolenky určenej zamestnávateľom (§113), mzda za prácu nadčas (§121), mzda a náhrada mzdy za sviatok (§122)...
10 hlavných zmien v zákonníku práce si môžete prečítať tu: http://ekonomika.sme.sk/c/6579955/schvalili-zakonnik-prace-pozrite-si-10-hlavnych-zmien.html
Zmeny týkajúce sa dohôd od nového roku si môžete prečítať tu: http://www.cas.sk/clanok/232114/novy-zakonnik-vacsie-prava-dohodarov-ale-aj-vyssie-odvody.html
Zmena výšky odvodov pre SZČO od 01.01.2013 a paušálne výdavky od 01.01.2013
Minimálne poistné“ pre SZČO bude za obdobie od 1. januára 2013 predstavovať sumu 130,27 eur a „maximálne poistné“ bude v sume 1 302,79 eur.
Paušálne výdavky za rok 2013 si bude môcť SZČO uplatniť len do výšky 5 040 Eur ročne (mesačne 420 Eur)
Účtovníctvo teraz s 15% zľavou!
Pozrite si prehľad našich služieb Objednať